4.16. Avrunda rektangel
| 4. Menyen «Utval» |

### 4.16. Avrunda rektangel

Figur 16.46. Eksempel på bruk av «Avrunda rektangel» på eit utval

Eit bilete med eit utval

Etter bruk av «Avrunda rektangel»

Dette valet, som eigentleg er eit Script-Fu-skript, omformar eit eksisterande utval, anten det er rektangulært, elliptisk eller noko anna, til eit rektangelutval med avrunda hjørne. Hjørna kan verta bøygde innover (konkav) eller utover (konveks). For å få dette til, vert utvalet om nødvendig først omforma til eit rektangel og deretter vert det lagt til eller trekt ifrå sirklar i kvart hjørne.

#### 4.16.1. Aktivering

Du får tilgang til dette menyvalet frå biletmenyen via Utval → Avrunda rektangel

#### 4.16.2. Forklaring til dialogvindauget for «avrunda rektangel»

Figur 16.47. Dialogvindauget for «avrunda rektangel»

Radius (%)

  Du kan skrive inn radius til det avrunda hjørnet i prosent, anten ved å skrive direkte i tekstboksen eller bruke glidebrytaren. Verdien er i prosent av den som er minst av høgda eller breidda.

Konkav

  Aktiver denne boksen dersom du ønskjer konkave, altså innoverbøygde, hjørne. Elles vert hjørna utoverbøygde, dvs. konvekse.

4.15. Forvreng |  | 4.17. Slå snarmaske av/på

Report an error in the bug tracker